wickkiey/tamil-wikipedia-chunked huggingface dataset:
# உயிர்வழிப்பெருக்கம்

## தடுக்கும் முறை

இயற்கையில் தீப்பொருட்களை கட்டுப்படுத்துதல், இது குறித்த விழிப்புணர்ச்சியை ஏற்படுத்தல், சட்டங்களின் மூலம் இத்தகு பொருட்கள் பரவாமல் தடுத்தல், பொருட்களின் தன்மைகளை நன்காய்ந்த பின்னர் வெளியிடல் ஆகியவை உயிர்வழிப்பெருக்கத்தை தடுக்க சில வழிகள்
# காவிரிப் பூம்பட்டினத்துக் காரிக் கண்ணனார்

**காரிக்கண்ணன்** என்று தனித்தும், **காரிக்கண்ணனார்** என்று ‘ஆர்’விகுதி சேர்த்தும், **காவிரிப் பூம்பட்டினத்துக் காரிக்கண்ணனார்** என்று ஊர்ப்பெயரை முன்னால் ஒட்டியும் அறியப்படுகிற இப்புலவர் சங்க இலக்கியங்களில் பத்துப் பாடல்களைப் பாடியிருக்கிறார். இவற்றில் ஐந்து பாடல்கள் புறநானூற்றில் உள்ளன. மற்ற ஐந்து பாடல்களில் மூன்று அகநானூற்றிலும் (107, 123, 285) ஒன்று நற்றிணையிலும் (237) ஒன்று குறுந்தொகையிலும் (297) உள்ளன.அகப்பாடலாயினும், புறப்பாடலாயினும், சமூகம், வரலாறு, கற்பனைவளம் ஆகியவற்றின் கலவையாக அவற்றைத் தரும் புலவர்களில் ஒருவராகவே காவிரிப்பூம்பட்டினத்துக்காரிக்கண்ணனார் விளங்குகிறார். எளிய சொற்கள்; இனிய கருத்துக்கள் இவரது பாடல்களின் சிறப்பு.
# காவிரிப் பூம்பட்டினத்துக் காரிக் கண்ணனார்

## பெயர் விளக்கம்

காரி என்னும் சொல் நீல நிறம் கொண்ட நஞ்சினை உணர்த்தும். இந்தச் சொல் ஆகுபெயராய் நஞ்சை உண்ட கடவுளை உணர்த்துவதாயிற்று. சிவபெருமான் முப்புரம் எரித்த கண்ணினை உடையவர். எனவே காரிக்கண் என்பது சிவபெருமானின் கண். இந்தப் புலவர் பெயர் இவ்வாறு சிவபெருமானைக் குறிக்கும் புதுமையானப் பெயர்த்தொடரைக் கொண்டுள்ளது. மற்றும் காரி என்னும் கருநிறத்தைக் குறிக்கும் சொல் கறுப்பு என்னும் வடிவில் சினத்தைக் குறிக்கும். செந்நிறத்தால் மட்டுமல்லாது சிவந்த கண்ணாலும் இறைவன் சிவன் எனபட்டதை இங்கு ஒப்பிட்டு உணர்ந்துகொள்ளவேண்டும். மற்றும் உருத்திரங்கண்ணனார் என்னும் பெயரையும் ஒப்பிட்டுப் பார்க்கலாம்.
# காவிரிப் பூம்பட்டினத்துக் காரிக் கண்ணனார்

## இவரால் பாடப்பட்ட அரசர்கள்

### பிட்டங்கொற்றன்

:கருவூரை அடுத்த புகழூரில் சங்ககாலத் தமிழ்க் கல்வெட்டுகள் உள்ளன. அந்தக் கல்வெட்டை சேரமன்னன் கோஆதன் செல்லிரும்பொறை மகன் பெருங்கடுங்கோ மகன் இளங்கடுங்கோ சமணத் துறவிகளுக்கு அங்குப் படுக்கை அமைத்துத் தந்ததைக் குறிப்பிடுகிறது. அந்தப் படுக்கைகள் இன்னின்னாருக்கு வழங்கப்பட்டுள்ளன என்னும் பெயர்களும் படுக்கையின் தலைமாட்டில் பொறிக்கப்பட்டுள்ளது. படுக்கையின் தலைமாட்டில் 'பிட்டன்', 'கொற்றன்' என்னும் பெயர்களும் பொறிக்கப்பட்டுள்ளன.
# காவிரிப் பூம்பட்டினத்துக் காரிக் கண்ணனார்

## இவரால் பாடப்பட்ட அரசர்கள்

### பிட்டங்கொற்றன்

#### பிட்டங்கொற்றனின் படை

வேந்தன் படையெடுத்துச் செல்லும்போது பிட்டங்கொற்றன் தன் படையை முன்னடத்திச் செல்வானாம். வேந்தன் வெற்றி பெற்றுத் திரும்பும்போது தன் படையைப் பின்தங்கி வரும் கூழைப்படையாக வைத்துக்கொள்வானாம்.
##### இளம்பல் கோசர்
இளம்பல் கோசர் முருக்க மரத்தை நட்டு அதன்மீது வேலைப் பாய்ச்சியும், அம்பு எய்தும் போர்ப்பயிற்சி செய்வார்களாம். பிட்டங்கொற்றன் கோசர்படை தாக்கும்போது அவர்களுக்கு ஈடுகொடுக்கும் முருக்கமரம் போல் நிற்பானாம்.
:புறம் 169
# காவிரிப் பூம்பட்டினத்துக் காரிக் கண்ணனார்

## இவரால் பாடப்பட்ட அரசர்கள்

### பிட்டங்கொற்றன்

#### பிட்டங்கொற்றனின் கொடை

புலவர் பிட்டங்கொற்றனிடல் பரிசில் வேண்டியபோது அவரது கொள்கலம் நிறையும்படி கொடுத்தானாம். அத்துடன் அவன் விரும்பும் பரிசுகளையும் வழங்கினானாம். இப்படி இவன் வழங்குவது இந்தப் புலவர்க்கு மட்டும் அன்றாம். எல்லாருக்கும் கொடுப்பானாம்.
:புறம் 171
# காவிரிப் பூம்பட்டினத்துக் காரிக் கண்ணனார்

## இவரால் பாடப்பட்ட அரசர்கள்

### நன்மாறன்

:பாண்டியன் இலவந்திகைப்பள்ளித் துஞ்சிய நன்மாறன் - புறம் 57
இந்த மாறன் வெற்றிகளைப் புலவர் புதுமையான முறையில் பாராட்டுகிறார். அத்துடன் தன் கருணை உள்ளத்தையும் புலப்படுத்துகிறார்.  
வல்லவராயினும், வல்லவர் அல்லராயினும் புகழ்பவர்களுக்கெல்லாம் வேண்டியன எல்லாவற்றையும் தரும் மாயோன் போன்ற புகழ் கொண்ட மாற! உனக்கு ஒன்று கூறுகிறேன் கேள்! நீ பகைவர் நாட்டைக் கொள்ளும்போது உன் படைவீரர்கள் அந்நாட்டு விளைச்சலையெல்லாம் எடுத்துக்கொண்டாலும் எடுத்துக்கொள்ளட்டும். அவர்களின் ஊரை எரித்தாலும் எரிக்கட்டும். பகைவரைக் கொன்றாலும் கொன்று குவிக்கட்டும். எது வேண்டுமானாலும் செய்யட்டும். பகையரசர்களின் காவல்மரத்தை மட்டும் வெட்டவேண்டாம். உன் யானைகளை அந்நாட்டில் கட்ட இடம் இல்லாமல் போய்விடும் என்கிறார். (வென்ற நாட்டைப் பாழாக்கக் கூடாது என்பது புலவரின் உள்ளக் கிடக்கை.)
# காவிரிப் பூம்பட்டினத்துக் காரிக் கண்ணனார்

## இவரால் பாடப்பட்ட அரசர்கள்

### பெருந்திருமாவளவனும், பெருவழுதியும் ஒருங்கு இருந்தபோது

:சோழன் குராப்பள்ளித் துஞ்சிய பெருந்திருமாவளவனும், பாண்டியன் வெள்ளியம்பலத்துத் துஞ்சிய பெருவழுதியும் ஒருங்கு இருந்தாரைப் பாடிய பாடல் புறநானூறு 58.  
சோழன் இருக்கும் இடத்துக்குப் பாண்டியன் வந்திருந்தான். புலவர் சோழனை விளித்து இருவரையும் வாழ்த்துகிறார்.  
நீ காவிரிக் கிழவன். இவன் முன்னோர் புகழைக் காப்பாற்றும் பஞ்சவர் ஏறு. நீ அறம் துஞ்சும் உறந்தை அரசன். இவன் நெல்லும் நீரும் எல்லாருக்கும் பொது பொது என்று எண்ணி (பொதியமலை) சந்தனம், (கொற்கை) முத்து, முழங்கும் முரசு மூன்றையும் வைத்துக்கொண்டு ஆளும் தமிழ்கெழு வேந்து. நீ பனைக்கொடி கொண்ட பலராமன் போன்றவன். இவன் சக்கரத்தைக் கொண்ட திருமாலைப்] போன்றவன். இப்படி இருபெருந் தெய்வங்கள் ஒருங்கிருப்பது போன்ற உங்களைக் காண்பது போன்ற இனிய காட்சி வேறு உண்டோ?  
இன்னும் கேள். உங்களில் ஒருவர் மற்றவருக்கு உதவினால் இந்த உலகம் முழுவதும் உங்கள் கையில் இருக்கும். நீங்கள் நல்ல போலவும், நயவ போலவும் பகைவர் சொல்வனவற்றை நம்பாதீர்கள். பிறருடைய எல்லாக் குன்றுகளிலும் உன் புலியையும், இவன் கெண்டைமீனையும் சேர்த்துப் பொறிக்கலாம்.
# காவிரிப் பூம்பட்டினத்துக் காரிக் கண்ணனார்

## இவரால் பாடப்பட்ட அரசர்கள்

### தருமமோடு இயல்வோள்

இடுப்பில் பொன்னணியுடன் ஈகைத் தருமம் செய்துகொண்டிருக்கும் இவள் தொல்குடி மன்னன் ஒருவனின் மகள். முன்னாள் பெண் கேட்டு வந்த வேந்தரை இவளது தந்தை குருதிக்களமாக்கி ஓட்டிவிட்டான். போரின்போது இவளது தந்தை பட்ட புண்கூட இன்னும் ஆறவில்லை. அதற்குள் நீயும் ஒரு வேந்தனாயிருந்து பெண் கேட்டு வந்தால் எப்படி? என்கிறார் புலவர். - இப்பாடல் மகட்பாற்காஞ்சி என்னும் துறையைச் சேர்ந்தது.
:புறம் 353
# காவிரிப் பூம்பட்டினத்துக் காரிக் கண்ணனார்

## அகத்திணைப் பாடல்கள்

### என் தோழியும் வரும்

தலைவன் பிரிவு உணர்த்துகிறான். என்தோயும் உன்னுடன் வரும் என்று தோழி குறிப்பிடுகிறாள். ஒவ்வொரு நாளும் பலவாறாக எண்ணிப் பெருமூச்சு விட்டுக்கொண்டு இங்கு இருக்கும் தன் துன்பம் தீர உன்னுடன் வரும் என்கிறாள். புலி தின்று எஞ்சிப் பாறைமீது கிடக்கும் மான் கறி, மூங்கில்நெல் அரிசி, பசு வெண்ணெய், ஆகியவற்றைக் கலந்து சமைத்துத் தேக்கிலையில் பகிர்ந்தளிக்கும் வடுகர் வாழும் பகுதியில் நீ செல்லும்போது தலைவி உடன் வரலாமே என்கிறாள். வடுகரின் சிறுவர்கள் வில்லெய்து இரும்பை இலையைப் பூவுடன் தன் பகடுகளுக்கு, அவற்றை உண்ண வரும் மான்களை ஓட்டிவிட்டு, ஊட்டும் வழியில் நீ செல்லும்போது தலைவி உடன் வருவதில் இன்னல் இல்லை என்கிறாள்.
:அகம் 107
# காவிரிப் பூம்பட்டினத்துக் காரிக் கண்ணனார்

## அகத்திணைப் பாடல்கள்

### ஆடாப் படிவத்து ஆன்றோர்

அக்காலத்தில் சமணத் துறவிகள் நீராட கோலத்துன் வாழ்ந்தனர். இவர்கள் இங்கு 'ஆடாப் படிவத்து ஆன்றோர்' என்று குறிப்பிடப்படுகின்றனர். இவர்கள் சரியாக உண்ணாமையால் இவர்களின் வயிறு வற்றிப்போய்க் கிடந்ததாம்.  
பொருளீட்டச் செல்லும் வழியில் தலைவன் தன் நெஞ்சோடு பேசுகிறான். காட்டு யானை ஆடாப் படிவத்து ஆன்றோர் போல காட்டிலுள்ள சின்னச் சின்னப் பாதைகளிலெல்லாம் செல்லுமாம். அது போலத் தலைவன் அலைகிறானாம்.
# காவிரிப் பூம்பட்டினத்துக் காரிக் கண்ணனார்

## அகத்திணைப் பாடல்கள்

### ஆடாப் படிவத்து ஆன்றோர்

#### சோழர் காவிரி கடல் மண்டு பெருந்துறை

இத் தொடர் காவிரிப்பூம் பட்டினத்தைக் குறிக்கும். இந்தக் கடல்துறையில் அலை கரைநேறி மீள்வது போலத் தலைவன் நெஞ்சு அலைமோதுகிறதாம். தலைவியை விட்டுவிட்டுச் செல்லவும் மறுக்கிறதாம். செல்லாவிட்டால் வறுமையில் வாடவேண்டுமே என்று பொருளீட்டச் செல்லவும் செய்கிறதாம்.
:அகம் 123
# காவிரிப் பூம்பட்டினத்துக் காரிக் கண்ணனார்

## அகத்திணைப் பாடல்கள்

### இவளும் நம்மொடு வரூஉம்

காதலர் சொல்கிறார். நீயும் அவரோடு செல்லப்போகிறாயாம். நம்மை விட்டுவிட்டுச் செல்லப்போகிறார் என்று நினைத்தோமே! அது இல்லை. இனி வருந்தவேண்டியதில்லை. ஆண்செந்நாய் தன் பெண்செந்நாய்க்குப், பெண்மான் அலற அதன் ஆண்மானின் கால்தொடையிலுள்ள தசையைப் பிடுங்கிக்கொண்டு சென்று தரும் வழியில் அழைத்துச் செல்வாராம். அங்கு வாழும் வம்பலர் வேங்கைப்புலியின் தோல் கோடு போல் கிழிந்துள்ள துணிக்குடையை நிழலுக்காக வழுயில் நட்டிருப்பார்களாம். பருந்து அதன்மேல் ஏறியமர்ந்து இரை தேடுமாம். தோழி! வருக! அவரைத் தழுவுக! - என்கிறாள் தோழி.  
உண்மையில் தலைவனுடன் தலைவியைப் போகச் சொல்கிறாளா, போக வேண்டாம் என்கிறாளா? தலைவிதான் தீர்மானிக்க வேண்டும்.
:அகம் 285
# காவிரிப் பூம்பட்டினத்துக் காரிக் கண்ணனார்

## அகத்திணைப் பாடல்கள்

### புணர்ந்து உடன்போதல்

மறவர் நீயா நானா என்னும் பகையை மறந்து வழியில் புதிதாகச் செல்வோரை மேட்டுநிலத்தில் அமைத்திருந்த தம் பதுக்கைக்கு அழைத்துச் செல்வதைக் கண்டேன். எனவே உனக்கும் உன் காதலனுக்கும் திருமணம் நடக்கப்போகிறது என்று தோழி தலைவிக்குக் கூறுகிறாள்.
:குறுந்தொகை 297
# காவிரிப் பூம்பட்டினத்துக் காரிக் கண்ணனார்

## அகத்திணைப் பாடல்கள்

### அண்டிரன் நல்கும் யானை

தன்னை நாடி வருபவர்களுக்கு வழங்குவதற்காக வள்ளல் ஆய் அண்டிரன் தொகுத்து வைத்திருக்கும் யானைக்கூட்டம் போல மழைமேகம் பொழிவதற்காக வானில் ஏறுகிறது. இன்னும் திரும்பி வரவில்லையே என்று தலைவி தலைவன்மீது ஊடல் கொள்ளவில்லையே என்று தலைவியின் நற்பண்பை வியந்து கூறுகிறாள் தோழி.
:நற்றிணை 237
# வார்ப்புரு:நடப்பு நிகழ்வுகள்/நடப்பு மாதச் செய்திகள் ஏப்ரல் 2011

- ஏப்ரல் 13:
- எகிப்தின் முன்னாள் அதிபர் ஒசுனி முபாரக், மற்றும் அவரது இரு மகன்களையும் ஊழல் குற்றச்சாட்டு தொடர்பில் 15 நாள் காவலில் வைக்க எகிப்திய அரசு உத்தரவிட்டுள்ளது. (பிபிசி)
- ஏப்ரல் 12:
- இலங்கையின் இறுதிக்கட்டப்போர் தொடர்பாக ஐநா நியமித்த மூன்றுபேர் நிபுணர் குழுவின் அறிக்கை ஐநா செயலர் பான் கி மூனிடம் கையளிக்கப்பட்டது.
- ஏப்ரல் 11:
- ஐவரி கோஸ்டின் முன்னாள் அரசுத்தலைவர் லோரண்ட் பாக்போ கைது செய்யப்பட்டதை அடுத்து அலசான் வட்டாராவுடனான நீண்ட நாள் சர்ச்சை முடிவுக்கு வந்தது.
- முஸ்லிம் பெண்கள் முகத்தை மூடியபடி முகத்திரை அணிந்து செல்வதற்கு பிரான்சில் தடை விதிக்கப்பட்டுள்ளது.
- பெலருஸ் தலைநகர் மின்ஸ்க் நகரில் சுரங்கத் தொடருந்து நிலையம் ஒன்றில் குண்டு ஒன்று வெடித்ததில் 12 பேர் கொல்லப்பட்டு நூற்றுக்கும் அதிகமானோர் காயமடைந்தனர்.
- ஏப்ரல் 10:
- இத்தாலியில் உள்ள அசிசியின் புனித பிரான்சிசுவின் 800 ஆண்டுகள் பழமை வாய்ந்த கல்லறை மீளப் புனரமைக்கப்பட்டுப் பொது மக்களுக்காகத் திறக்கப்பட்டுள்ளது.
- ஏப்ரல் 9:
- இந்தியாவில் ஊழலுக்கு எதிராக சட்டங்களைப் பலப்படுத்தக் கோரி 5 நாட்களாக உண்ணாநோன்பிருந்து வந்த அண்ணா அசாரே நடுவண் அரசு அவரது கோரிக்கைகள் அனைத்தையும் ஏற்றதை அடுத்து தமது போராட்டத்தைக் கைவிட்டார்.
- ஏப்ரல் 7:
- யூரி ககாரின் விண்வெளிக்குச் சென்ற ஏப்ரல் 12 ஆம் நாளை மனித விண்வெளிப் பயணத்துக்கான சர்வதேச நாளாக ஆண்டுதோறும் கொண்டாடுவதற்கு ஐக்கிய நாடுகள் பொதுச்சபையில் தீர்மானிக்கப்பட்டது.
- ஏப்ரல் 6:
- பிரபல வீணைக் கலைஞர் கல்பகம் சுவாமிநாதன், தென்னிந்தியத் திரைப்பட நடிகை சுஜாதா ஆகியோர் சென்னையில் காலமானார்கள்.
- ஏப்ரல் 2:
- வட அயர்லாந்தில் காவல்துறை அதிகாரி ஒருவரின் வாகனத்திற்குக் கீழே பொருத்தப்பட்ட குண்டு ஒன்று வெடித்ததில் அவர் அந்த இடத்திலேயே கொல்லப்பட்டார்.
- 2011 துடுப்பட்ட உலகக்கிண்ணப் போட்டிகளின் இறுதிப் போட்டியில் இந்திய அணி இலங்கை அணியை 6 இலக்குகள் வித்தியாசத்தில் வென்று உலகக்கிண்ணத்தை இரண்டாவது தடவையாகத் தனதாக்கிக் கொண்டது.
- ஏப்ரல் 1:
- புளோரிடாவில் குர்ஆன் புனித நூல் எரிக்கப்பதை அடுத்து ஆப்கானித்தானில் இ்டம்பெற்ற வன்முறைகளில் 8 [[ஐநா] பணியாளர்கள் உட்படக் குறைந்தது 12 பேர் கொல்லப்பட்டனர். (ராய்ட்டர்ஸ்)
- ஐவரி கோஸ்ட்டில் உலக நாடுகளினால் அங்கீகரிக்கப்பட்ட தலைவர் அலசானி ஓட்டாராவுக்கு விசுவாசமான படைகள் அரசுத்தலைவர் பதவியில் இருந்து விலக மறுக்கும் லோரெண்ட் குபாக்போவின் படைகள் மீது பெரும் தாக்குதல்களை நடத்தி வருகின்றனர்.
# ஏப்ரல் 2011

**ஏப்ரல் 2011** (*April 2011*), ஒரு வெள்ளிக்கிழமை ஆரம்பித்து 30 நாட்களின் பின்னர் ஒரு சனிக்கிழமை முடிவடைகிறது. தமிழ் நாட்காட்டியின் படி சித்திரை மாதம் ஏப்ரல் 14 வியாழக்கிழமை தொடங்கி, 2011 மே 14 சனிக்கிழமை முடிவடையும்.
# ஏப்ரல் 2011

## சிறப்பு நாட்கள்

- ஏப்ரல் 4 - தெலுங்கு வருடப்பிறப்பு
- ஏப்ரல் 7 - உலக சுகாதார நாள்
- ஏப்ரல் 8 - நேச நாயனார் குருபூசை
- ஏப்ரல் 10 - கணநாத நாயனார் குருபூசை
- ஏப்ரல் 12 - ராம நவமி
- ஏப்ரல் 12 - முனையடுவார் நாயனார் குருபூசை
- ஏப்ரல் 14 - சித்திரை ஆண்டுப் பிறப்பு
- ஏப்ரல் 17 - சித்திரா பௌர்ணமி
- ஏப்ரல் 24 - உயிர்த்த ஞாயிறு
# ஏப்ரல் 2011

## நிகழ்வுகள்

---
# உலகத்தமிழ்ச் சிற்றிதழ்கள் சங்கம்

உலகம் முழுவதும் இருந்து தமிழில் வெளியிடப்பட்டு வரும் சிற்றிதழ்களை ஒருங்கிணைத்து அவற்றுடனான நட்புறவை வளர்த்துக் கொள்வதுடன் சிற்றிதழ்களின் வளர்ச்சிக்கு உதவும் நோக்கத்துடன் **உலகத் தமிழ்ச் சிற்றிதழ்கள் சங்கம்** தொடங்கப்பட்டு செயல்பட்டு வருகிறது. இச்சங்கத்தை வல்லிக்கண்ணன் தொடங்கி வைத்தார். "எழுதுகோள் எங்கள் கூர், சமூகப் பிணி அறுக்கும் வேர்" என்ற வாசகத்தை இச்சங்கத்திற்கான சிறப்பு வாசகமாகக் கொண்டுள்ளது. இச்சங்கத்தின் தலைவராக திண்டுக்கல் மாவட்டம், வத்தலக்குண்டைச் சேர்ந்த வதிலை பிரபா என்பவர் இருந்து வருகிறார். இந்தச் சங்கத்திற்கு இந்தியாவில் தமிழ்நாடு, புதுச்சேரி, கர்நாடகா மாநிலங்களிலிருந்து வெளியிடப்படும் தமிழ்ச் சிற்றிதழ்களின் வெளியீட்டாளர்கள், இலங்கை, சிங்கப்பூர் நாடுகளில் வெளியாகும் தமிழ்ச் சிற்றிதழ்களின் வெளியீட்டாளர்கள்/ஆசிரியர்கள் ஆகியோர் உறுப்பினர்களாக உள்ளனர்.
# உலகத்தமிழ்ச் சிற்றிதழ்கள் சங்கம்

## நோக்கம்

சிற்றிதழாளர்களை ஒருங்கிணைத்து, சிறப்பாக இதழ் நடத்த ஆலோசனைகள் வழங்குவது, தொடர்ந்து இயங்குவதற்காக உற்சாகப்படுத்துவது போன்றவைகளை நோக்கமாகக் கோண்டு இச்சங்கம் இயங்கிக் கொண்டிருக்கிறது.
# உலகத்தமிழ்ச் சிற்றிதழ்கள் சங்கம்

## மாநாடுகள்

உலகத் தமிழ்ச் சிற்றிதழ் சங்கம் இதுவரை ஆறு மாநாடுகளை நடத்தியுள்ளது.
# கருத்துப்படம்

கருத்துப் படம் (Cartoon) என்பது ஏதாவது மையக் கருத்தை எடுத்துரைக்கும் வகையில் எளிமையான படங்களைக் கொண்டதாக இருக்கும். இவை கேலிச் சித்திரம் (Caricature) அல்ல. இரண்டுக்கும் வேறுபாடுகள் இருக்கின்றன.
# கருத்துப்படம்

## கருத்துப்பட வகைகள்

கருத்துப்படம் மூன்று வகையாகப் பிரிக்கப்படுகிறது. அவை  
1. தலையங்கக் கருத்துப்படம்
1. அரசியல் கருத்துப்படம்
1. கட்டக் கருத்துப்படம்
# பலிஜா

**பலிஜா** (*Balija*) எனப்படுவோர் தமிழகம், கருநாடகம் மற்றும் ஆந்திர மாநிலங்களில் வாழும் ஒரு வணிக சமூகமாகும். இவர்களது தாய்மொழி தெலுங்கு மொழியாகும். இவர்கள் தமிழ்நாட்டில் கவரா என்ற பெயரில் அறியப்படுகின்றனர். நாயுடு, நாயக்கர், செட்டியார், ரெட்டி மற்றும் ராவ் முதலியன இவர்களது பட்டங்களாகும்.
# பலிஜா

## சொற்பிறப்பு

பலிஜா என்றால் வணிகன் என்று பொருளாகும். பலிஜா என்பது இடைக்கால பயன்பாட்டில் இருந்த சொற்களாலான பலஞ்சா, பனாஞ்சா, பளஞ்சா, பனஞ்சு, வளஞ்சியர் போன்ற சொற்களின் திரிபாகும். இவை அனைத்தும் வடமொழி சொல்லான வனிஜ் என்பதிலிருந்து பெறப்பட்டவையாகும்.  
பலிஜா என்றால் *யாகம் செய்த பொழுது தோன்றியவர்கள்* என்று பொருள். அதாவது சமஸ்கிருத வார்த்தை *பாலி* - யாகத்தையும், *ஜா* - பிறந்ததையும் கொண்டு பெறப்படுகிறது.
# பலிஜா

## பூர்வீகம்

அய்யபொழில் என்ற வணிகக்குழுவினர் கி.பி. ஒன்பதாம் நூற்றாண்டு முதல் தென்னிந்தியாவின் பல பகுதிகளில் வணிகம் செய்தனர். கி.பி. பதிமூன்றாம் நூற்றாண்டிலிருந்து, ஆந்திர நாட்டில் *வீர பலஞ்சா* என்ற வணிகக்குழுவினரை பற்றி குறிப்பிடும் கல்வெட்டுகள் தோன்றத் தொடங்கின. வீர பலஞ்சா வணிகர்களின் தலைமையிடமாக அய்யபொழில் திகழ்ந்தது. அய்யபொழில் நகரம் என்பது தற்கால கருநாடக மாநில பீசப்பூர் மாவட்டத்தில் உள்ள ஐஹோல் நகரமாகும். இவ்வணிகர்கள் தெலுங்கில் வீர பலிஜா என்றும் கன்னடத்தில் வீர பனாஜிகா என்றும் தமிழில் வீர வளஞ்சியர் என்றும் அழைக்கப்பட்டனர். இதன் பொருள் தீரமிக்க வணிகர்கள் என்பதாகும்.
# பலிஜா

## பூர்வீகம்

### இடைக்காலம்

மேலைச் சாளுக்கிய மன்னன் முதலாம் சோமேசுவரன் ஆட்சிக் காலத்தில் பலிஜா சமூகத்தவர்கள் வாழ்ந்ததற்கான கல்வெட்டு ஆதாரங்கள் கிடைக்கப்பட்டுள்ளன.  
பின்னர் காக்கத்திய மன்னர் இரண்டாம் பிரதாபருத்திரர் ஆட்சிக் காலத்தில் பலிஜா இனக்குழுவினரை பற்றிய கல்வெட்டுகள் கண்டறியப்பட்டுள்ளன. பிரதாப ருத்திரர் சரித்திரம் மற்றும் ஶ்ரீ சித்தேஸ்வரர் சரித்திரம் ஆகிய தொன்மையான தெலுங்கு வரலாற்று நூல்களின் படி, காக்கத்தியர் இராஜ்யத்தில் பலிஜா சமூகத்தவர்கள் வாழ்ந்தனர் என குறிப்பிடப்பட்டுள்ளது.  
விஜயநகர பேரரசரான கிருஷ்ணதேவராயர், முதல்முறையாக பலிஜா சமூகத்தவர்களை அரசியல் ரீதியாக அணிதிரட்டினார். இவரது ஆட்சி காலத்தில் விஜயநகர பேரரசுக்கு உட்பட்ட மாகாணங்களை மேற்பார்வையிட பலிஜா இனத்தை சேர்த்த மண்டலேஸ்வரர்கள் நியமிக்கப்பட்டனர்.  
வரலாற்றாய்வாளர் நொபொரு காராசிமாவின் கூற்றுப்படி விஜயநகரப் பேரரசின் ஆட்சி காலத்தில் மதுரை, தஞ்சாவூர், செஞ்சி, சென்னபட்டணம், பேளூர், இராயதுர்கம் ஆகிய பகுதிகள் பலிஜா இனத்தவர்களால் ஆளப்பட்டது என்று குறிப்பிடுகிறார்.
# பலிஜா

## பலிஜாவின் பிரிவுகள்

- **பலிஜா** எனப்படுவோர் ஆந்திரா மற்றும் தமிழகத்தில் வாழுகின்ற ஒர் இனக்குழுவினர் ஆவர். இச்சமூகத்தினர் காப்பு இனத்தின் ஒரு பிரிவினராகக் கருதப்படுகின்றனர். இடவொதுக்கீட்டுப் பட்டியலில், இவர்கள் முற்பட்ட வகுப்பினர் பிரிவில் உள்ளனர். இவர்களின் குடும்ப தெய்வமாக வெங்கடாசலபதியை வழிபடுகின்றனர். இவர்கள் வைணவ நெறிகளைப் பின்பற்றுகின்றனர். இவ்வினத்தவர்கள் ஆந்திர மாநிலத்தின் இராயலசீமை பகுதியில் அதிக அளவில் வாழ்ந்து வருகின்றனர்.  
- **கவரா** எனப்படுவோர் தமிழகத்தில் வாழுகின்ற ஒர் இனக்குழுவினர் ஆவர். இச்சமூகத்தினர் பலிஜா இனத்தின் உட்பிரிவினராக உள்ளனர். தமிழ்நாடு அரசு இடவொதுக்கீட்டுப் பட்டியலில், இவர்கள் பிற்படுத்தப்பட்ட பிரிவில் உள்ளனர். கவரைகள், பலிஜா சமூகத்துடன் திருமண உறவுகளை கொண்டுள்ளார். இவ்விரு சமூகத்தவர்களும் கௌரி விரதத்தைக் கடைபிடித்து வருகின்றனர்.  
- **24 மனை தெலுங்குச் செட்டியார்** எனப்படுவோர் தமிழகத்தில் வாழுகின்ற ஒர் இனக்குழுவினர் ஆவர். இச்சமூகத்தினர் பலிஜா சமூகத்தின் ஒரு பிரிவினராக இருந்தனர். பின்னர் தொழில் அடிப்படையில் தனித்துவமான சமூகமாக மாறினார். இச்சமூகத்தினர் ஜனப்பன் என்றும் அழைக்கப்படுகிறார்கள்.  
- **தசா பலிஜா** எனப்படுவோர் கர்நாடகத்தில் வாழுகின்ற ஒர் இனக்குழுவினர் ஆவர். இச்சமூகத்தினர் சைன சத்திரிய இராமானுச சாது பலிஜர் என்றும் அறியப்படுகின்றனர். ஏனெனில் சைன சத்திரியரான இச்சமூகத்தினர் பிட்டி தேவாவின் ஆட்சிக் காலத்தில் வைணவ தத்துவாதியான இராமாணுசரால் சைன சமயத்திலிருந்து வைணவ சமயத்திற்கு மாறினர். இம்மக்கள் வைணவ பக்தி ஆச்சாரங்களைப் பின்பற்றுகின்றனர்.
# பலிஜா

## வாழும் பகுதிகள்

பலிஜா நாயுடு சமூகத்தை சேர்ந்தவர்கள் சென்னை, திருவள்ளூர், இராணிப்பேட்டை, வேலூர், கிருஷ்ணகிரி ஆகிய தமிழக – ஆந்திர எல்லையோர மாவட்டங்களில் கணிசமாக வாழ்ந்து வருகின்றனர்.  
ஏனைய தமிழ்நாட்டின் பிற மாவட்டங்களில் கவரா நாயுடு என்ற பெயரில் வாழ்ந்து வருகின்றனர். குறிப்பாக மதுரை, தேனி, விருதுநகர், திருச்சி, தஞ்சாவூர், கடலூர், சேலம், திருவண்ணாமலை, தர்மபுரி, கோயம்புத்தூர், கள்ளக்குறிச்சி, செங்கல்பட்டு, காஞ்சிபுரம் மற்றும் சென்னை மாவட்ட பகுதிகளில் கணிசமான கவரா நாயுடுகள் வாழ்ந்து வருகின்றனர்.
# பலிஜா

## அரச வம்சங்கள்

விஜயநகர மன்னர்களால் பேரரசுக்கு உட்பட்ட மாகாணங்களை மேற்பார்வையிட அரசுப் பிரதிநிதிகளை நியமித்தனர். ஆயினும் தலைக்கோட்டை போருக்கு பின்னர் விஜயநகரப் பேரரசு வீழ்ச்சி அடைத்தது. விஜயநகர மன்னர்களால்
நியமிக்கப்பட்ட அரசுப் பிரதிநிதிகள் தாங்கள் மேற்பார்வையிட்ட மாகாணங்களில் சுதந்திர அரசுகளை நிறுவிக் கொண்டனர். அவ்வாறு பலிஜா இனக்குழுவைச் சேர்ந்தவர்களால் நிறுவப்பட்ட அரச வம்சங்கள் பின்வருவன.  
- மதுரை நாயக்கர்
- தஞ்சை நாயக்கர்கள்
- செஞ்சி நாயக்கர்கள்
- பேளூர் நாயக்கர்கள்
- பெனுகொண்டா நாயக்கர்கள்
- ஜெகதேவராயர்கள்
- கண்டி நாயக்கர்
# பலிஜா

## குறிப்பிடத்தக்க நபர்கள்

### அரசர்கள்

- விசுவநாத நாயக்கர் - மதுரை நாயக்கர் அரச வம்சத்தை நிறுவியவர்.
- சேவப்ப நாயக்கர் - தஞ்சை நாயக்கர்கள் அரச வம்சத்தை நிறுவியவர்.
- கிருஷ்ணப்ப நாயக்கர் - செஞ்சி நாயக்கர்கள் அரச வம்சத்தை நிறுவியவர்.
- ஸ்ரீ விஜய ராஜசிங்கன் - கண்டி நாயக்கர் அரச வம்சத்தை நிறுவியவர்.
- ராணா ஜெகதேவராயன் - ஜெகதேவராயர்கள் வம்சத்தை நிறுவியவர்.
- பெத்த கோனேடி நாயுடு - பெனுகொண்டா நாயக்கர்கள் அரச வம்சத்தை நிறுவியவர்.
- கிருஷ்ணப்ப நாயக்கர் - பேளூர் நாயக்கர் அரச வம்சத்தை நிறுவியவர்.
# பலிஜா

## குறிப்பிடத்தக்க நபர்கள்

### ஜமீன்தார்கள்

- வெ. இராமபத்ர நாயுடு - வடகரை ஜமீன்தாரும், மதுரை நாயக்க மன்னரான விசுவநாத நாயக்கரின் நெருங்கிய உறவினரும் இராணுவத் தளபதியுமான இராமபத்ர நாயக்கரின் வம்சாவளியைச் சேர்ந்தவரும் ஆவர்.
- குமரப்ப சங்கரைய நாயுடு - சென்னப்ப நாயக்கன் பாளையம் ஜமீன்தாரும், செஞ்சி நாயக்க மன்னரான துபாகி கிருஷ்ணப்ப நாயக்கரின் வம்சாவளியைச் சேர்ந்தவரும் ஆவர்.
# பலிஜா

## குறிப்பிடத்தக்க நபர்கள்

### சமூக சீர்திருத்தவாதிகள்

- ஈ. வெ. இராமசாமி - சமூக சீர்திருத்தவாதி
- பட்டுக்கோட்டை அழகிரி - சமூக சீர்திருத்தவாதி
# பலிஜா

## குறிப்பிடத்தக்க நபர்கள்

### அரசியல்வாதிகள்

- வரதராஜுலு நாயுடு - முன்னாள் மாநில தலைவர், தமிழ்நாடு காங்கிரஸ் கட்சி.
- என். வரதராசன் - முன்னாள் மாநிலச் செயலாளர், இந்திய கம்யூனிஸ்ட் கட்சி (மார்க்சிஸ்ட்)
- திருச்சி இரா. சவுந்தரராசன் - முன்னாள் தமிழக சத்துணவுத் துறை அமைச்சர்
- விசயகாந்து - முன்னாள் தமிழக சட்டமன்ற எதிர்க்கட்சித் தலைவர்
- கோ. இலட்சுமணன் - மக்களவை துணை சபாநாயகர்
- எ. வ. வேலு - தமிழக பொதுப்பணித் துறை அமைச்சர்
- பி. கே. சேகர் பாபு - தமிழக அறநிலையத்துறை அமைச்சர்
- இ. மதுசூதனன் - முன்னாள் கைத்தறி மற்றும் துணிநூல் துறை அமைச்சர்
- ஈ.வி.கே.எஸ்.இளங்கோவன் - முன்னாள் ஒன்றிய ஜவுளிதுறை இணை அமைச்சர்
- கு. பிச்சாண்டி - முன்னாள் தமிழக வீட்டு வசதித்துறை அமைச்சர்
- தே. ஜனார்த்தனம் - முன்னாள் தமிழக பால்வளத்துறை அமைச்சர்
# வீரமுடையாநத்தம் ஊராட்சி

**வீரமுடையாநத்தம் ஊராட்சி** (*Veeramudaiyanatham Gram Panchayat*), தமிழ்நாட்டின் கடலூர் மாவட்டத்தில் உள்ள மேல்புவனகிரி வட்டாரத்தில் அமைந்துள்ளது. இந்த ஊராட்சி, புவனகிரி சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3475 ஆகும். இவர்களில் பெண்கள் 1743 பேரும் ஆண்கள் 1732 பேரும் உள்ளனர். இந்த ஊராட்சி விவசாயப் பொருளாதாரத்தை அடிப்படையாகக் கொண்டுள்ளது.
# வீரமுடையாநத்தம் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. சின்னகுப்பம்
1. பெரியகுப்பம்
1. வீரமுடையாநத்தம்
# மார்ட்டின் குரோவ்

**மார்ட்டின் டேவிட் குரோவ்** (*Martin David Crowe*, 22 செப்டம்பர் 1962 - 3 மார்ச் 2016) நியூசிலாந்து துடுப்பாட்ட அணியில் விளையாடிய முன்னாள் துடுப்பாட்டக்காரர். 1985ஆம் ஆண்டிற்கான விசுடன் துடுப்பாளராக தேர்ந்தெடுக்கப்பட்டதுடன் "உலகின் சிறந்த இளைஞர் துடுப்பாட்டாளர்" என்றும் குறிப்பிடப்பட்டிருந்தார். 1980கள் முதலே நியூசிலாந்து அணியில் பங்கேற்ற மார்ட்டின் 1996ஆம் ஆண்டு ஓய்வு பெற்றார். ஈடன் பார்க் துடுப்பாட்ட அரங்கத்தில் ஆத்திரேலியத் துடுப்பாட்ட அணிக்கு எதிரான போட்டியில் இவர் அறிமுகமானார். அதே ஆண்டில் டிசம்பர் மாதத்தில் அதே துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். அந்த சமயத்தில் மிக இளம் வயதில் தேர்வுத் துடுப்பாட்டப் போட்டிகளில் விளையாடிய ஆறு வீரர்களில் ஒருவராக இருந்தார். 1983 ஆம் ஆண்டு நடைபெற்ற துடுப்பாட்ட உலகக் கிண்னத் தொடரில் இவர் விளையாடினார். இங்கிலாந்து துடுப்பாட்ட அணிக்கு எதிரான முதல் போட்டியில் இவர் 97 ஓட்டங்கள் எடுத்தார். இந்தத் தொடரின் இவரின் அதிகபட்ச ஓட்டம் இதுவாகும். 1984ஆம் ஆண்டில் நியூசிலாந்து துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது. அந்தத் தொடரில் இவர் தேர்வுத் துடுப்பாட்டப் போட்டியில் தனது முதல் நூறு ஓட்டங்களை எடுத்தார்.
# மார்ட்டின் குரோவ்

## ஆரம்பகால வாழ்க்கை

குரோவ் ஆக்லாந்தின் புறநகர்ப் பகுதியான ஹென்டர்சனில் துடுப்பாட்ட வீரர்கள் குடும்பத்தில் பிறந்தார். அவரது தந்தை, டேவ் குரோவ், கேன்டர்பரி மற்றும் வெலிங்டன் ஆகிய அணிகளுக்காக முதல் தர துடுப்பாட்டப் போட்டிகளில் விளையாடினார், மேலும் அவரது அண்ணன் ஜெஃப் குரோவ் தேர்வுத் துடுப்பாட்டப் போட்டியில் விளையாடினார். நடிகர் ரசல் குரோவ் இவரின் உறவினர் ஆவார். 1968 ஆம் ஆண்டில், மார்ட்டின் குரோவ் தனது தந்தை மற்றும் சகோதரருடன் கார்ன்வால் துடுப்பாட்ட சங்கத்தில் சேர்ந்தார். 1976 முதல் 1980 வரை இவர் படித்த ஓக்லாந்து கிறம்மர் பாடசாலையில் தனது இறுதி ஆண்டில் பள்ளித் துடுப்பாட்ட அணியின் துணைத் தலைவராக இருந்தார். மேலும் இரக்பியும் விளையாடினார். இந்தத் தம்பதி 2005 இல் பிரிந்தனர். 2009 ஆம் ஆண்டில், குரோவ் மூன்றாவது முறையாக, முன்னாள் உலக அழகியான லோரெய்ன் டவுனஸை மணந்தார். வாழ்நாள் இறுதிவரை அவருடன் இணைந்து வாழ்ந்து வந்தார் .
# மார்ட்டின் குரோவ்

## சர்வதேச போட்டிகள்

1985 ஆம் ஆண்டில், குரோவ் 188 ஓட்டங்களை இரண்டு முறை எடுத்தார். மேற்கிந்தியத் தீவுகளில் சுற்றுப் பயணம் செய்து விளையாடிய போது 462 பந்துகளைச் சந்தித்து இவர் 188 ஓட்டங்களை எடுத்தார்.இவர் ஒன்பது மணி நேரத்திற்கும் மேலாக களத்தில் மட்டையாடினார். இரண்டாவது முறையாக ஆஸ்திரேலிய சுற்றுப்பயணத்தின் போது எடுத்தார். அந்தத் தொடரின் போது தான் ரிச்சர்ட் ஹாட்லி எனும் வீரர்15 இலக்குகளைக் கைப்பற்றினார். பிப்ரவரி 1987 இல் மேற்கிந்தியத் தீவுகளுக்கு எதிரான ஒரு தேர்வுப் போட்டியில் குரோவ் மற்றும் ஜான் ரைட் ஆகியோர் மூன்றாவது இணைக்கு 241 ஓட்டங்கள் எடுத்தனர். இது நியூசிலாந்திற்கான மூன்றாவது இணை எடுத்த அதிகபட்ச ஓட்டங்கள் எனும் சாதனையை படைத்தது. ஆண்டின் பிற்பகுதியில், குரோவ் இந்தியாவில் 1987 உலகக் கோப்பையில் விளையாடினார். அந்தத் தொடரில் ஆறு போட்டிகளில் இருந்து மூன்று அரை நூறு ஓட்டங்களை எடுத்தார். மேலும், நியூசிலாந்துத் துடுப்பாட்ட வீரர்களில் அதிக ஓட்டங்கள் எடுத்த வீரர்கள் வரிசையில் இவர் முதலிடம் பெற்றார். ஆனால் இந்த அணி ஜிம்பாப்வேக்கு எதிராக மட்டுமே வென்றது
# லான்சு குளுசுனர்

**லான்சு குளுசுனர் ** (Lance Klusener, பிறப்பு 4 செப்டம்பர் 1971) சகலத் துறையராக விளங்கிய முன்னாள் தென்னாபிரிக்க துடுப்பாட்டக்காரர் ஆவார். இவரது அதிரடி துடுப்பாட்டத்திற்காகவும் அலையுறு விரைவு வீச்சிற்காகவும் அறியப்பட்டவர். இவர் சூலு மொழியை நன்கு அறிந்திருந்தமையால் "சூலு" என்று செல்லமாக அழைக்கப்பட்டார். 1999 துடுப்பாட்ட உலகக்கிண்ணப் போட்டிகளில் சிறப்பாக விளையாடி உலகக்கிண்ண நாயகனாக தெரிவானார். தென்னாபிரிக்காவின் மிகுந்த திறனுள்ள துடுப்பாளராக விளங்கினார்.  
இவரின் ஒருநாள் பன்னாட்டுத் துடுப்பாட்ட மட்டையாளர் சராசரி 41.0 ஆகவும், பந்து வீச்சு சராசரி 29.0 ஆகவும் உள்ளது. சிறந்த தென்னாபிரிக்கத் துடுப்பாட்ட அணியின் வீரர்களில் ஒருவராக அறியப்படுகிறார். முதல் தரத் துடுப்பாட்டங்களிலும் சிறப்பான பங்களிப்பை அளித்துள்ளார். முதல்தரத் துடுப்பாட்டங்களில் மட்டையாளர் சராசரி 43.0 ஆகவும், பந்து வீச்சு சராசரி 30.0 ஆகவும் உள்ளது.
# லான்சு குளுசுனர்

## சர்வதேச போட்டிகள்

1996-1997 ஆம் ஆண்டில் கொல்கத்தா, ஈடன் கார்டன்ஸ் அரங்கத்தில் இந்தியத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டத்தில் , தென்னாபிரிக்கத் துடுப்பாட்ட அணியில் அறிமுகமானார். துவக்கத்தில் பந்துவீச்சிற்காக அணியில் சேர்க்கப்பட்டார். அந்த சமயத்தில் முகமது அசாருதீன் போன்ற வீரர்கள் இந்திய அணியில் இருந்தனர். முதல் பகுதி ஆட்டத்தில் இவரின் பந்துவீச்சில் அசாருதீன் தொடர்ச்சியாக நான்கு, நான்குகள் (*ஃபோர்)* அடித்தார். ஆனால் இரண்டாவது பகுதியில் சிறப்பாக பந்து வீசிய இவர் 64 ஓட்டங்கள் மட்டுமே விட்டுக் கொடுத்து 8 இலக்குகள் எடுத்தார். இந்த பந்துவீச்சே இவரின் சிறப்பான பந்துவீச்சு ஆகும்.  
குளூசுனர் ஒருநாள் பன்னாட்டுத் துடுப்பாட்டங்களில் சிறப்பான பங்களிப்பை அளித்ததன் மூலம் பரவலாக அறியப்படுகிறார். குறிப்பாக அதிரடி மட்டையாளர்களுக்கு இவர் அச்சுறுத்தும் வகையில் பந்து வீசினார். 1999 துடுப்பாட்ட உலகக்கிண்ணத் தொடரில் சிறப்பாக செயல்பட்டதன் மூலம் தொடர்நாயகன் விருதினைப் பெற்றார். அதே தொடரில் மட்டையாளராகவும் தனது பங்களிப்பை சிறப்பான முறையில் அளித்து அணி இறுதிப் போட்டிக்குச் செல்வதில் மிக முக்கியமான பங்காற்றினார். அடிபந்தாட்டம் போன்ற இவரின் பாங்கு மூலமாக சிறப்பாக செயல்பட்டார். மேலும் 2000 ஆம் ஆண்டின் சிறந்த துடுப்பாட்ட வீரராக இவரை விசுடன் துடுப்பாட்டாளர்களின் நாட்குறிப்பு அறிவித்தது.  
குளூசுனரின் கனுக்காலில் ஏற்பட்ட காயத்திலிருந்து இவரின் துடுப்பாட்ட வாழ்க்கையில் வீழ்ச்சி ஏற்பட்டது. மேலும் தென்னாபிரிக்கத் துடுப்பாட்ட அணியின் தலைவர் கிரயெம் சிமித் உடனான சில பிரச்சினைகளும் இவரின் வீழ்ச்சிக்கு அடித்தளமிட்டன. தென்னாப்பிரிக்கத் துடுப்பாட்ட அணியில் உள்ள இளம்வீரர்களுக்கு குளூசுனர் அச்சுறுத்தும் வீரராக உள்ளார் என கிரெயம் சிமித் தெரிவித்தார். இருந்தபோதிலும் இவர்கள் இருவரும் தங்களுக்கு இடையே இருந்த வேற்றுமைகளை மறந்தனர்.  
இவர் மொத்தமாக 49 தேர்வுத் துடுப்பாட்டப் போட்டிகளில் விளையாடி 1,906 ஓட்டங்களும் 80 இலக்குகளையும் வீழ்த்தியுள்ளார். இவரின் அதிகபட்ச ஒட்டங்கள் 174 ஆகவும், சிறந்த பந்துவீச்சு இந்தியத் துடுப்பாட்ட அணிக்கு எதிரான 8/64 ஆகும். ஒருநாள் பன்னாட்டுத் துடுப்பாட்டங்களில் 171 போட்டிகளில் விளையாடி 3,576 ஓட்டங்கள் எடுத்துள்ளார். அதிகபட்சமாக 103 ஓட்டங்களை 41.1 எனும் சராசரியுடன் எடுத்தார். மேலும் 192 இலக்குகளையும் வீழ்த்தினார். இவரின் சிறந்த பந்துவீச்சு 6/49 ஆகும்.
# லான்சு குளுசுனர்

## 1999 உலகக் கிண்ணம்

1999 ஆம் ஆண்டில் நடைபெற்ற துடுப்பாட்ட உலகக் கிண்ணக் கோப்பைத் தொடரில் இவர் விளையாடினார். அந்தத் தொடரில் சிறப்பான ஆட்டத் திறனை வெளிப்படுத்திய இவர் 8 போட்டிகளில் விளையாடி 17 இழப்புகளைக் கைப்பற்றினார். மேலும் மட்டையாட்டத்தில் 250 ஓட்டங்களையும் எடுத்தார். இதில் இரு அரை நூறு ஓட்டங்களும் அடங்கும். இதன்மூலம் தன்னை மட்டையாளராகவும் இந்தத் தொடரில் நிரூபணம் செய்தார்.  
இந்தத் தொடரில் இவர் விளையாடிய 9 போட்டிகளில் நான்கு போட்டிகளில் ஆட்ட நாயகன் விருதினைப் பெற்றார். இந்த போட்டிகளில் தென்னாப்பிரிக்க அணி வெற்றி பெற்றது. இவரைத் தவிர்த்து ஜாக்கஸ் காலிசு மட்டுமே ஆட்டநாயகன் விருதினைப் பெற்றார்.  
இங்கிலாந்து ,எட்ஜ்பஸ்டன் துடுப்பாட்ட அரங்கத்தில் ஆத்திரேலியத் துடுப்பாட்ட அணிக்கு எதிரான இரண்டாவது அரை இறுதிப் போட்டியில் தென்னாப்பிரிக்க அணிக்கு 214 ஓட்டங்கள் இலக்காக நிர்ணயம் செய்யப்பட்டது. 175 ஓட்டங்களுக்கு 6 இழப்புகளை தென்னாப்பிரிக்க அணி இழந்திருந்தது. இந்தப் போட்டியின் இறுதி ஓவரில் இவரும் ஆலன் டொனால்டும் களத்தில் இருந்தனர்.  
போட்டியின் இறுதி நிறைவினை டேமியன் பிளம்மிங் வீசினார். முதல் இரு பந்துகளிலும் இவர் நான்கு ஓட்டங்களை எடுத்தார். பின்னர் நான்கு பந்துகளில் ஓர் ஓட்டம் எனும் நிலையில் இவர் மட்டையாடும் வாய்ப்பினைப் பெற்றார். மூன்றாவது பந்தில் ஓட்டங்கள் எதுவும் எடுக்காமல் போனது. பின்னர் அடுத்த பந்தில் ஓட்டம் எடுக்க முற்பட்ட போது டொனால்டு ரன் அவுட் ஆனார். இந்தப் போட்டியில் ஆத்திரேலிய அணி வெற்றி பெற்றது.இருந்தபோதிலும் குளூசுனர் தொடர் நாயகன் விருது பெற்றார்.
# லான்சு குளுசுனர்

## 1999 உலகக் கிண்ணம்

### ஒருநாள் துடுப்பாட்ட நூறுகள்

| வ எ | ஓட்டங்கள் | போட்டிகள் | எதிரணி | நகரம்/நாடு | இடம் | நாள் | முடிவு |
| --- | --- | --- | --- | --- | --- | --- | --- |
| **[1]** | 103* | 49 | ஓக்லாந்து | ஈடன் பார்க் | 20 பெப்ரவரி1999 | தோல்வி |  |
| **[2]** | 101* | 64 | நைரோபி | ஜிம்கானா துடுப்பாட்ட அரங்க, | 28 செப்டம்பர் 1999 | வெற்றி | } |
# லான்சு குளுசுனர்

## பயிற்சியாளராக

வங்காளதேசத் துடுப்பாட்ட வாரியம் தங்களது அணிக்கு குளூசுனர் பந்துவீச்சு பயிற்சியாளராக வர உள்ளார் எனத் தெரிவித்தது. ஆனால், இதனை இவர் மறுத்தார். 2010 ஆம் ஆண்டில் மீண்டும் வங்காளதேச வாரியம் அவரது பதிலுக்காக தாங்கள் காத்திருப்பதாக தெரிவித்தது. பின்னர் வங்காளதேச அணியின் பயிற்சியாளராக தன்னால் சேர இயலாது எனத் தெரிவித்தார். அதற்கு பிறகு அந்த அணிக்கு இலங்கைத் துடுப்பாட்ட வீரரான சம்பக்கா ராமநாயக ஒப்பந்தமாகினார். தனது மனைவி வங்காளதேசத்தில் இருப்பதற்கு இசைவு தெரிவிக்கவில்லை என இவர் கூறினார்.  
2012 ஆம் ஆண்டு முதல் 2016 ஆம் ஆண்டு வரை இவர் டால்பின்சு துடுப்பாட்ட அணிக்காக தலைமைப் பயிற்றுநராக இருந்தார். இவரின் துடுப்பாட்ட காலங்களில் இவர் அந்த அணிக்காக உள்ளூர் போட்டிகளில் விளையாடினார்.  
2016 ஆம் ஆண்டில் சிம்பாப்வே துடுப்பாட்ட அணியின் மட்டையாட்ட பயிற்சியாளராக ஒப்பந்தம் ஆனார். மேலும் இந்தியாவின் லைக்கா கோவை கிங்ஸ் அணியின் பயிற்சியாளராகவும் இருந்தார்.  
2019 ஆம் ஆம்ண்டில் இவர் யூரோ இருபது20 போட்டித் தொடரின் அறிமுக ஆண்டில் கிளக்சோ ஜெயண்ட்சு அணியின் தலைமைப் பயிற்சியாளரக ஒப்பந்தம் ஆனார்.  
அதே ஆண்டில் செப்டம்பர் மாதம் ஆப்கானித்தான் துடுப்பாட்ட அணியின் தலைமைப் பயிற்சியாளராக ஒப்பந்தம் ஆனார்.
# லான்சு குளுசுனர்

## வெளியிணைப்புகள்

- Cricinfo Player Profile
- Cricket Archive Player Profile
-
# டேவிட் பூன்

**டேவிட் கிளாரென்சு பூன் ** (MBE), (David Clarence Boon, பிறப்பு 29 திசம்பர் 1960, லான்சுடன்,டாஸ்மானியா, ஆத்திரேலியா) ஓர் முன்னாள் ஆத்திரேலியத் துடுப்பாட்டாளர். பூனி என்று செல்லமாக அழைக்கப்பட்ட இவர் 1984-1995 ஆண்டுகளில் பன்னாட்டுத் துடுப்பாட்டங்களில் பங்கேற்றார். வலது கை துடுப்பாட்டக்காரராகவும் சிலநேரங்களில் வலதுகை புறச்சுற்று பந்து வீச்சாளராகவும் விளையாடினார். முதல் தர விளையாட்டில் டாஸ்மானியாவிற்கும் இங்கிலாந்து கௌன்டி தர்கமுற்கும் விளையாடியுள்ளார்.
# டேவிட் பூன்

## வெளியிணைப்புகள்

- கிரிக்இன்ஃபோ Player Profile : David Boon கிரிக்இன்ஃபோ.com
# டேவிட் பூன்

## உசாத்துணைகள்

-
# மரம் நடுதல்

**மரம் நடுதல்** என்பது விதைகளை, அல்லது கன்றுகளை நடுதல் ஆகும். மரம் நடுதல் பல தரப்பட்டோரால் பல நோக்கங்களுக்காகச் செய்யப்படுகிறது. இலங்கை இந்தியா போன்ற நாடுகளில் தென்னை, பனை, மா, பலா, வேம்பு மரங்களை வீட்டுச் சுற்றத்தில் நட்டு வளர்ப்பர். காடுகளை மீள் உருவாக்குவதற்காக, நிலத்தை மீள்பதப்படுத்துவதற்காக மரம் நடுவர். வணிக நிறுவனங்கள், இலாப நோக்கமற்ற நிறுவனங்களும் மரம் நடுதலில் ஈடுபடுகின்றன.
# குமுகத் தோட்டம்

**குமுகத் தோட்டம்** என்பது ஒரு பொது இடத்தில் குமுகத்தினர் கூட்டாக தோட்டம் செய்தல் ஆகும்.
# குமுகத் தோட்டம்

## நோக்கங்கள்

- பசுமையான உடன் மரக்கறிகள், மூலிகைகள், சுவைப்பொருட்கள், பழங்கள், பூக்கள்
- நிறைவு தரும் உழைப்பு, உடற்பயிற்சி
- குமுக கூட்டியக்கம், குமுக தொடர்பாடல்
- சூழல் கல்வி
# தமிழ்நாடு அறிவியல் இயக்கம்

**தமிழ்நாடு அறிவியல் இயக்கம்**(Tamilnadu Science Forum) அல்லது தமிழ்நாடு மக்கள் அறிவியல் இயக்கம் என்பது தமிழ்நாட்டில் அறிவியலை பரப்பும் நோக்கத்தைக் கொண்டு கடந்த 39 ஆண்டுகளுக்கு மேலாகச் செயற்படும் அமைப்பு ஆகும். இது அறிவியலாளர்கள், ஆசிரியர்கள், ஆர்வலர்கள், மாணவர்கள் எனப் பலதரப்பட்டோரையும் உறுப்பினர்களாகக் கொண்டுள்ளது. 1980 ஆண்டு முதல் ‘‘அறிவியல் மக்களுக்கே’’ என்ற முத்திரை வாசகத்துடன் இயங்கிவரும் அமைப்பு. இதில் விஞ்ஞானிகள், பல்கலைக்கழக ஆய்வறிஞர்கள், மருத்துவர்கள், கல்லூரிப் பேராசிரியர்கள், ஆசிரியர்கள், அரசு மற்றும் தனியார் நிறுவன அறிவியல் ஆர்வலர்கள், விவசாயிகள், தொழிலாளர்கள்,பெண்கள் மற்றும் மாணவர்களை உறுப்பினர்களாகக் கொண்டு அறிவியல் பரப்புதலை தலையாய நோக்கமாகக் கொண்டு இருபத்து எட்டு ஆண்டுகளுக்கும் மேலாக செயல்பட்டு வரும் ஓர் தன்னார்வ அமைப்பாகும். இந்த அமைப்பு "அறிவியல் பிரச்சாரத்தில்" முக்கியப் பங்காற்றியுள்ளது. மகளிர் சுயஉதவிக்குழுக்கள், பொதுச் சுகாதாரம் உட்படப் பல வளர்ச்சிப்பணிகளிலும் கவனம் செலுத்தி வருகிறது.  
அகில இந்திய மக்கள் அறிவியல் கூட்டமைப்பின் உறுப்பினராகவும் மத்திய அரசின் தேசிய அறிவியல் & தகவல் தொழில்நுட்ப பரிமாற்றக்குழுவின் (AIPSN) உறுப்பினராகவும் உள்ளது.
# தமிழ்நாடு அறிவியல் இயக்கம்

## நடைபெற்று வரும் பணிகள்

கடந்த 31 ஆண்டுகளாக தேசிய குழந்தைகள் அறிவியல் மாநாட்டை, ஒருங்கிணைப்பதன் மூலம் ஆயிரக்கணக்கான குழந்தைகளை எளிய அறிவியல் ஆய்வுப்பணிகளில் ஈடுபடுத்தி வருகிறது.
# தமிழ்நாடு அறிவியல் இயக்கம்

## அறிவியல் வெளியிடுகள்

- தமிழ்நாடு அறிவியல் இயக்கமும், புதுவை அறிவியல் இயக்கமும் இணைந்து கடந்த 27 வருடங்களாக துளிர் எனும் சிறுவர்களுக்கான அறிவியல் மாத இதழை நடத்தி வருகின்றன.
- அறிவியல் முரசு என்ற மாத இதழ் அறிவியல் இயக்க உறுப்பினர்களுக்காக நடத்தப்பட்டு வருகின்றது.
- பெண்களுக்காக "சமம்" செய்தி மடல் இருமாதங்களுக்கு ஒருமுறை வெளியிடப்பட்டு வருகிறது.
- புதுவை அறிவியல் வெளியீடுகள் என்ற பெயரில் பல்வேறு அறிவியல் புத்தகங்கள் வெளியிடப்பட்டு உள்ளன.
- ஆங்கிலத்தில் சிறுவர்களுக்காக ஜந்தர் மந்தர் (Jantar Mantar) என்ற அறிவியல் இதழை வெளியிடுகிறது.
- அறிவு தென்றல் என்ற அறிவியல் இதழை வெளியிடுகிறது.
- விஞ்ஞான சிறகு என்ற அறிவியல் இதழை வெளியிடுகிறது.
- விழுது என்ற அறிவியல் இதழை வெளியிடுகிறது.
# தமிழ்நாடு அறிவியல் இயக்கம்

## இதையும் பார்க்கவும்

- புதுவை அறிவியல் இயக்கம்
- துளிர் (இதழ்)
# மகாகவி (சிற்றிதழ்)

| *மகாகவி* |  |  |
| --- | --- | --- |
| **வெளியீட்டாளர்** |  |  |
| **இதழாசிரியர்** | வதிலை பிரபா |  |
| **வகை** | தமிழ்ச் சிற்றிதழ் |  |
| **வெளியீட்டு சுழற்சி** | மாதம் ஒரு முறை |  |
| **முதல் இதழ்** | 1996 |  |
| **நிறுவனம்** |  |  |
| **நகரம்** | வத்தலக்குண்டு |  |
| **மாநிலம்** | தமிழ்நாடு |  |
| **நாடு** | இந்தியா |  |
| **தொடர்பு முகவரி** | மகாகவி மாத இதழ்
ஒற்றைத் தெரு,
வத்தலக்குண்டு
திண்டுக்கல் மாவட்டம் - 624 202,
தமிழ்நாடு,
இந்தியா |  |
| **வலைப்பக்கம்** | மகாகவி இதழின் தொகுப்புகள் | } |  
தமிழகத்திலிருந்து வெளிவரும் பல சிற்றிதழ்களில் **மகாகவி** மாத இதழும் ஒன்று. திண்டுக்கல் மாவட்டம், வத்தலக்குண்டு நகரில் இருந்து வெளியாகும் இந்த இதழின் ஆசிரியராக வதிலை பிரபா என்பவர் இருந்து வருகிறார். இந்த இதழில் கவிதை அதிக அளவில் வெளியிடப்பட்டு வருகிறது.
# சாமநத்தம்

**சாமநத்தம்** (ஆங்கிலம்:Samanatham) என்பது இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில்; மதுரை வருவாய் கோட்டம்; மதுரைதெற்கு வட்டத்தில் இருக்கும் ஓர் ஊர் ஆகும்.
# சாமநத்தம்

## அமைவிடம்

மதுரையில் இருந்து தென்கிழக்காக 7 கி.மீ. தூரத்திலும் திருப்பரங்குன்றம் நகரில் இருந்து கிழக்கே 10 கி.மீ. தூரத்திலும் அமைந்துள்ளது.
# உணவு வைப்பகம்

**உணவு வைப்பகம்** அல்லது உணவு வங்கி என்பது ஏழைகளுக்கு, வீடற்றோருக்கு உணவு விநியோகிக்கும் ஓர் இலாப நோக்கமற்ற அமைப்பு ஆகும். நன்கொடை செய்யப்பட்ட உணவுகள், அல்லது நன்கொடை செய்யப்பட்ட பணத்தில் வாங்கப்பட்ட உணவுகள் இவ்வாறு விநியோகிக்கப்படுகிறன. குறிப்பாக மேற்குநாடுகளில் இந்த நிறுவனங்களே பலரின் உணவுத் தேவைகளை பூர்த்தி செய்ய உதவி செய்கின்றன.
# உணவு வைப்பகம்

## வரலாறு

உலகின் முதலாவதாக ஆரம்பிக்கப்பட்ட உணவு வைப்பகம் புனித மரியாள் உணவு வைப்பகக் கூட்டமைப்பு. இது 1967 இல் அரிசோனாவில் ஆரம்பிக்கப்பட்டது.
# தொண்டர் தீயணைப்புத் திணைக்களம்

**தொண்டர் தீயணைப்புத் திணைக்களம்** என்பது தொண்டர்களால் செயற்படுத்தப்படும், அல்லது தொண்டர் உதவியுடன் செயற்படுத்தப்படும் தீயணைப்புத் திணைக்களம் ஆகும். பொதுவா சிறிய ஊர்களில் இத்தகைய தீயணைப்பு நிலையங்கள் இருக்கும். குமுகத்துக்கு அவசியமான ஒரு தேவையை குறுகிய நிதியோடு இவர்கள் நிவர்த்தி செய்ய உதவுகிறார்கள்.
# வார்ப்புரு:மகாவம்சம்

<table cellspacing="0" cellpadding="0">  
<tr>
<td colspan=3>
<font size=3 face="Helvetica">**மகாவம்சம்**</font>
<tr>
<td>&nbsp;
<td colspan=1>
</td>
<td>&nbsp;  
<tr>
<td colspan=3>
<font size=3 face="Helvetica">**முற்கால வரலாறு**</font>
<tr>
<td>&nbsp;
<td colspan=1>
தாதகாதா பயணம்
மகாசம்மத்தா இனம்
முதலாம் ஒன்றுகூடல்
இரண்டாம் ஒன்றுகூடல்
மூன்றாம் ஒன்றுகூடல்</td>
<td>&nbsp;  
<tr>
<td colspan=3>
<font size=3 face="Helvetica">**விஜயன்**</font>
<tr>
<td>&nbsp;
<td colspan=1>
விஜயனின் வருகை
ஆரியர் | சிங்களவர்
<big>விஜயனின் ஆட்சி</big>
பண்டுவாசுதேவன்
அபயன்
பண்டுகாபயன்</td>
<td>&nbsp;  
<tr>
<td colspan=3>
<font size=3 face="Helvetica">**பௌத்தம் அறிமுகம்**</font>
<tr>
<td>&nbsp;
<td colspan=1>
தேவநம்பியதீசன்
மதமாற்றம்
மகிந்த தேராவின் வருகை
தலைநகர் நுழைவு
மகாவிகாரை ஏற்பு
செட்டியபப்பத்தா விகாரை ஏற்பு
தாதுசின்னம் வருகை
வெள்ளரசு மரம்
தேரர் கல்லறை
ஐந்து அரசர்கள்
துட்டகாமினி பிறப்பு
போர் வீரர்கள்
சகோதர்களிடையேப் போர்
துட்டகாமினியின் வெற்றி
மாரிக்காவட்டி விகாரை</td>
<td>&nbsp;  
<tr>
<td colspan=3>
<font size=3 face="Helvetica">**தொடர்புடையவை**</font>
<tr>
<td>&nbsp;
<td colspan=1>
பழங்குடி மக்கள்
வேடர்கள்
தொல்பொருள் சான்றுகள்
கல்வெட்டுக்கள்
இலங்கை தமிழர் வரலாறு</td>
<td>&nbsp;  
<tr>
<td colspan=3>
</tr>
</table><noinclude>
# அக்கம்பக்கப் பொதுமங்கள்

**அக்கம்பக்கப் பொதுமங்கள்** (neighborhood commons) என்பது ஒரு குமுகம் அல்லது ஊர் பகிர்ந்து கொள்ளும் ஒரு பொதுஇடம் அல்லது பொதுவெளி ஆகும். இங்கு குமுகத்தைச் சார்ந்த பல வயதினரும், பல வகைப்பட்டோரும் தமது வெவ்வேறு தேவைகளுக்குப் பயன்படுமாறு வடிவமைக்கப்பட்டிக்கும். இது சனசமூக நிலையங்களுக்கு ஒத்தவை. சந்திப்பு இடம், குமுகத் தோட்டம், விளையாட்டு திடல், பயிலரங்கு, நூலகம், ஊடகங்கள் தயாரிப்பு போன்ற வசதிகள் இருக்கும்.
# பேட்ரசு வைஸ்ட்

**பேட்ரசு வைஸ்ட்** (Petrus Vuyst) 1726 ஆம் ஆண்டு முதல் 1729 ஆம் ஆண்டுவரை ஒல்லாந்தர் ஆட்சியின் கீழ் இலங்கையின் ஆளுனர் நாயகமாகப் பதவி வகித்தார். இவர் இலங்கையில் வந்து இறங்கும்போதே தனது வலது கண்ணை மறைத்துக் கட்டிக் கொண்டு, இலங்கை போன்ற முக்கியத்துவம் அற்ற ஒரு சிறிய நாட்டை ஆட்சி செய்வதற்கு இரண்டு கண்கள் தேவையில்லை என்று சொன்னாராம். இவரது ஆட்சி மிகவும் கொடூரம் நிறைந்ததாக இருந்தது. தனது கருத்துக்களுக்கு உடன்படாதவர்களைக் கடுமையான சித்திரவதைகளுக்கு உள்ளாக்கினார். பலர் மீது பொய்வழக்குப் போட்டுத் தண்டனை வழங்கினார். தன்னை இலங்கையின் சுதந்திரமான ஆட்சியாளனாக ஆக்கிக்கொள்ளும் எண்ணம் அவருக்கு இருந்ததாகச் சொல்லப்படுகிறது. இவர் தனது அதிகாரங்களைப் பிழையாகப் பயன்படுத்தியதுடன், ஒழுங்கீனமான ஆட்சியும் நடத்திவந்தார். அரசாங்கத்தில் பல மட்டங்களிலும் ஊழல் மலிந்து காணப்பட்டது. இவருக்கு எதிராகச் சதி செய்ததாகச் சந்தேகத்தின் பேரில் 19 பேர் கொல்லப்பட்டதுடன், பலர் சித்திரவதைகளுக்கும் உள்ளாயினர்.  
இவரது கொடுமைகளைப் பொறுக்க முடியாத சிலர் இவரது நடவடிக்கைகள் குறித்து பத்தேவியாவில் இருந்த தலைமையகத்துக்கு அறிவித்தனர். வைஸ்ட் மீதான குற்றச்சாட்டுகள் அடங்கிய கடிதம் தகவல் கொண்டு செல்பவரின் காலணியின் அடிப்பாகத்தில் வைத்துத் தைத்து இரகசியமாக எடுத்துச் செல்லப்பட்டதாம். பத்தேவியாவில் இருந்த உயர் ஆட்சிக் குழு உடனடியாக வைஸ்ட்டைத் திருப்பி அழைத்து அவர்மீது விசாரணை நடத்தியது. முடிவில் இவரது தலை வெட்டப்பட்டு மரண தண்டனை வழங்கப்பட்டது.
# வடுகர்

சங்ககாலத்தில் **வடுகர்** இன மக்கள் வேங்கடமலைக்கு வடக்கில் வாழ்ந்துவந்தனர். தெற்கே வாழ்ந்த மக்கள் அவர்கள் வாழும் பகுதியைத் தாண்டிப் பொருளீட்டச் செல்வதுண்டு. அப்போது தம் உணவைப் பங்கிட்டு விருந்தளித்து மகிழ்ந்தனர். தமிழ்நாட்டுக்கு வடக்கில் உள்ளவர் பேசிய மொழியை **வடுகு** என்று கலிங்கத்துப் பரணி என்னும் நூல் குறிப்பிடுகிறது. வடுகு மொழி பேசப்பட்ட நாடு கருநாடகம். இது வடக்கர் என்பது மறுவி வடுகர் என்றாயிற்று என்றோ, தமிழின் பிழை பட்ட மொழி (வடுப்பட்ட மொழி) வடுகு பேசுவோர் வடுகர் எனப்பட்டனர் என்றோ கொள்ள வைக்கிறது.  
மகிசா என்னும் 'வடுகர் பெருமகன்' நாட்டில் அயிரி ஆறு பாய்ந்தோடிற்று.  
வடுகர் பேசும் மொழியை 'கல்லா நீண்மொழி' என்றனர். வேட்டைநாயுடன் அவர்கள் செல்வார்களாம். புலி உண்டபின் மாறையில் போட்டுவிட்டுப் போன மான்மறி, மூங்கில்நெல் அரிசி, பசு வெண்ணெய் கலந்து சமைத்த புலவு உணவை விருந்தினர்களுக்குத் தேக்கிலையில் பகிர்ந்து அளிப்பார்களாம். அவரது சிறுவர்கள் இரும்பைப் பூவை அம்பெய்து உதிர்த்து அவர்கள் மேய்க்கும் காளைமாடுகளை உண்ணச் செய்வார்களாம். அவற்றை உண்ணவரும் மான்களை விரட்டி ஓட்டுவார்களாம்.
# வடுகர்

## இவற்றையும் காண்க

- கம்மவார்
- பைரவர்
# அயிரி ஆறு

**அயிரி ஆறு** மைசூரில் காவிரி ஆற்றில் கலக்கிறது. அயிரியாறு இக்காலத்தில் அரங்கி ஆறு என்னும் பெயரால் வழங்கப்படுகிறது. இதனை இரண்டு சங்கப்பாடல்கள் குறிப்பிடுகின்றன. வடுகர் பெருமகன் ஆண்ட எருமை நன்னாட்டில் அயிரி ஆறு உள்ளது. காட்டுமயில் பாகற்காயைத் தின்றுவிட்டு அயிரி ஆற்றங்கரையில் இருந்துகொண்டு வயிர் என்னும் யாழ் ஓசை போல் நரலுமாம். இந்த ஆற்றைத் தாண்டித் தமிழர் பொருளீட்டச் செல்வார்களாம்.
##### அடிக்குறிப்பு
# எருமையூரன்

எருமை நன்னாட்டை இப்போது மைசூர் என்கிறோம். மகிஷம் என்பது எருமையைக் குறிக்கும் வடசொல். மகிஷ ஊர் மைசூர் ஆயிற்று.  
சங்ககாலப் புலவர் நக்கீரர் இவனைப் பற்றிக் குறிப்பிடுகிறார். எருமையூரன் என்ற பெயர் பெற்ற அரசன் தலையாலங்கானத்துச் செருவென்ற நெடுஞ்செழியன் என்ற பாண்டியர் மன்னனை எதிர்த்து தோல்வி அடைந்தவன்.
புலவர் எருக்காட்டூர்த் தாயங்கண்ணனார் வாழ்ந்த எருக்காட்டூர் எருமையூரனின் ஊர் ஆகலாம். எருமையூர் அரசன் எருமையூரன். இந்த ஊர் கள் இறக்குவதில் சிறப்புற்று விளங்கியது என்பதை இந்த ஊருக்குத் தரப்பட்டுள்ள அடைமொழியால் அறியலாம்.  
அயிரி ஆறு பாய்ந்த எருமை நன்னாட்டுக்கும் இதற்கும் தொடர்பில்லை.
# முரளி கார்த்திக்

**முரளி கார்த்திக்** (*Murali Kartik*, பிறப்பு: செப்டம்பர் 11. 1976), இந்தியத் துடுப்பாட்ட அணியின் மேனாள் துடுப்பாட்டக்காரர். இவர் எட்டுத் தேர்வுத் துடுப்பாட்டப் போட்டிகளிலும், 37 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 2000 - 2002 ம் ஆண்டுகளில் பிரதிநிதித்துவப் படுத்தியுள்ளார். அனில் கும்ளே , ஹர்பஜன் சிங் ஆகிய பந்துவீச்சாளர்கள் இருந்த காரணத்தினால் இவருக்கு சர்வதேச போட்டிகளில் விளையாட வாய்ப்பு கிடைக்கவில்லை.
# ராம்நாத் கென்னி

*ராம்நாத் கென்னி*' (* Ramnath Kenny,* பிறப்பு: செப்டம்பர் 29. 1930, இறப்பு: நவம்பர் 21 1985) இந்திய துடுப்பாட்ட அணியின் முன்னாள் துடுப்பாட்டக்காரர். களத்தடுப்பிலும் இவரின் பணி குறிப்பிடத்தக்கது.  
இவர் ஐந்து தேர்வுத் துடுப்பாட்டப் போட்டிகளிலும், 59 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1958 - 1960 ம் ஆண்டுகளில் பிரதிநிதித்துவப் படுத்தியுள்ளார்.
# ஜி. கிஷென்சந்த்

**ஜி. கிஷென்சந்த்** ( *G. Kishenchand,* பிறப்பு: ஏப்ரல் 14. 1925, இறப்பு: ஏப்ரல் 16 1997) துடுப்பாட்ட அணியின் முன்னாள் துடுப்பாட்டக்காரர். களத்தடுப்பிலும் இவரின் பணி குறிப்பிடத்தக்கது.  
இவர் ஐந்து தேர்வுத் துடுப்பாட்டப் போட்டிகளிலும், 127 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1947 - 1952 ம் ஆண்டுகளில் பிரதிநிதித்துவப் படுத்தியுள்ளார்.
# ஏ. ஜீ. கிறிப்பால் சிங்

**ஏ. ஜீ. கிறிப்பால் சிங்** *(A.G. Kripal Singh*, பிறப்பு: ஆகத்து 6. 1933, இறப்பு: சூலை 22 1987) இந்தியத் இந்தியத் துடுப்பாட்ட அணியின் மேனாள் துடுப்பாட்டக்காரர்.  
இவர் 14 தேர்வுத் துடுப்பாட்டப் போட்டிகளிலும், 96 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1955 - 1964 ம் ஆண்டுகளில் பிரதிநிதித்துவப் படுத்தியுள்ளார்.
# புத்தி குந்தேரன்

**புத்தி குந்தேரன்** (*Budhi Kunderan*, பிறப்பு: அக்டோபர் 2. 1939, இறப்பு: சூன் 23 2006) இந்தியத் துடுப்பாட்ட அணியின் முன்னாள் துடுப்பாட்டக்காரர். களத்தடுப்பிலும் இவரின் பணி குறிப்பிடத்தக்கது. இவர் 18 தேர்வுத் துடுப்பாட்டப் போட்டிகளிலும், 129 முதல்தர துடுப்பாட்டப் போட்டிகளிலும் கலந்து கொண்டுள்ளார்.
# ராஜு குல்கர்னி

**ராஜு குல்கர்னி** (*Raju Kulkarni*, பிறப்பு: செப்டம்பர் 25. 1962), இந்தியத் துடுப்பாட்ட அணியின் முன்னாள் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 10 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1982-1983 ம் ஆண்டுகளில் பிரதிநிதித்துவப் படுத்தியுள்ளார்.
# கிஷோரி சக்தி யோஜனா

**கிஷோரி சக்தி யோஜனா** என்பது இந்தியாவில் உள்ள பெண்கள் மற்றும் குழந்தைகள் மேம்பாட்டு அமைச்சகத்தால் பருவப் பெண்களின் வாழ்க்கையில் ஒரு மாற்றத்தைக் கொண்டுவருவதை நோக்கமாகக் கொண்டு தொடங்கப்பட்ட திட்டமாகும்,  
11 முதல் 18 வயதுடைய இளம் பெண்களுக்காக ஒருங்கிணைந்த குழந்தைகள் மேம்பாட்டு சேவைகள் (ICDS) எனப்படும் இந்திய அரசாங்கத் திட்டத்தின் கீழ் இது செயல்படுத்தப்பட்டு வருகிறது.
# கிஷோரி சக்தி யோஜனா

## இலக்கு

- முறைசாரா கல்வியின் மூலம் பருவப் பெண்களுக்கு தேவையான கல்வியறிவு மற்றும் வாழ் திறன்களை வழங்குதல்.
- சமூக வெளிப்பாடு மற்றும் அறிவுக்கான விருப்பத்தைத் தூண்டுவதற்கும் அவர்களின் முடிவெடுக்கும் திறன்களை மேம்படுத்துவதற்கு உதவுதல்.
- பருவப் பெண்களின் ஊட்டச்சத்து, ஆரோக்கியம் மற்றும் வளர்ச்சி நிலையை மேம்படுத்த, உடல்நலம், சுகாதாரம், ஊட்டச்சத்து மற்றும் குடும்பப் பாதுகாப்பு குறித்த விழிப்புணர்வை மேம்படுத்துதல்,
- வாழ்க்கைத் திறன்களைக் கற்றுக்கொள்வதற்கான வாய்ப்புகளை அளிப்பதோடு வீடுகளிலேயே செய்யப்படும் மற்றும் தொழில்சார் திறன்களை மேம்படுத்துவதற்கு இந்த பருவப் பெண்களைப் பயிற்றுவித்தல்
- அவர்களின் சமூகச் சூழலைப் பற்றிய புரிதலைப் பெறுவதற்கும், சமூகத்தின் உற்பத்தி உறுப்பினர்களாக ஆவதற்கு முன்முயற்சிகளை எடுப்பதற்கும் அவர்களுக்கு உதவுதல்.
- பொறுப்புள்ள குடிமக்களாக வளரக்கூடிய அறிவைப் பெறுவதற்கான சமூகத்தை வெளிப்படுத்துதல்  
ஆகியவைகளை இத்திட்டம் தனது இலக்குகளாகக் கொண்டுள்ளது.
# கிஷோரி சக்தி யோஜனா

## வரலாறு

**கிஷோரி சக்தி யோஜனா** என்பது ஒருங்கிணைந்த குழந்தைகள் மேம்பாட்டு சேவைகள் திட்டத்தின் கீழ் ஏற்கனவே இயங்கிவந்த பருவப் பெண்கள் (AG) திட்டத்தின் மறுவடிவமைப்பு ஆகும். இத்திட்டம், அதனை உள்ளடக்கியதோடு மேலும் பல மேம்படுத்தப்பட்ட திட்டங்களையும் குறிப்பாக திறன் மேம்பாட்டில், அதிகாரமளித்தல் மற்றும் மேம்பட்ட சுய-உணர்வை நோக்கமாகக் கொண்ட அம்சங்களை இணைத்து வடிவமைக்கப்பட்டுள்ளது.
# கிஷோரி சக்தி யோஜனா

## குறிக்கோள்கள்

- 11 முதல் 18 வயதுக்குட்பட்ட சிறுமிகளின் படிப்பு மற்றும் தொழிலில் அவர்களுக்கு உதவுதல்,
- ஆரம்ப சுகாதாரம் மற்றும் மகளிர் சுகாதாரம் பற்றிய விழிப்புணர்வை ஏற்படுத்துதல்,
- பரந்த அறிவையும் சமூகத்தின் வெளிப்பாட்டையும் பெற வழிவகுத்தல் மற்றும்
- தன்னிறைவாக இருக்க அவர்களைத் தயார்படுத்துதல்  
ஆகியவை இத்திட்டத்தின் நோக்கங்களாகும்.
# வாமன் குமார்

**வாமன் குமார்** ( *Vaman Kumar*, பிறப்பு: சூன் 22. 1935), இந்தியத் துடுப்பாட்ட அணியின் முன்னாள் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 129 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1961 ம் ஆண்டில் பிரதிநிதித்துவப் படுத்தியுள்ளார்.
# யோஜனா (மாத இதழ்)

**யோஜனா** *(yojana)* என்பது இந்தியாவின் அடித்தட்டு மக்கள் சமூகப் பொருளாதார விழிப்புணர்வு பெற வேண்டும் என்ற நோக்கில் வெளிவரும் ஒரு மாத இதழ் ஆகும். 1957 ஆம் ஆண்டு திரு. குஷ்வந்த் சிங் அவர்களைத் தலைமை ஆசிரியராய்க் கொண்டு இவ்விதழ் துவங்கப்பட்டது. தற்போது தமிழ், ஆங்கிலம் உள்ளிட்ட 13 மொழிகளில் இவ்விதழ் வெளியாகிறது. தமிழில் இவ்விதழ் திட்டம் என்ற பெயரில் வெளியாகிறது. இந்திய அரசின் உதவி பெற்று வெளியான போதும் இவ்விதழில் நல்ல எண்ணத்துடன் அரசை இடித்துக் கூற வேண்டிய இடத்தில் இடித்துக் கூறுவதும் உண்டு என இவ்விதழின் இணையதளத்தில் கூறப்பட்டுள்ளது.
# மிட்சுகூகன் சண்டை

**மிட்சுகூகன் சண்டை** (*Battle of Midtskogen*) என்பது இரண்டாம் உலகப் போரின் போது நார்வேவில் நிகழ்ந்த ஒரு மோதல். நார்வே போர்த்தொடரின் ஒரு பகுதியான இதில் நார்வே நாட்டு அரசர் ஏழாம் ஹாக்கோனையும் அவரது அமைச்சரவையையும் நாசி ஜெர்மனியின் படைகள் கைதுசெய்ய முயன்று தோற்றன.  
ஏப்ரல் 9, 1940ல் நாசி ஜெர்மனி நார்வே மீது படையெடுத்தது. படையெடுப்பின் துவக்கத்திலேயே நார்வே அரசரையும் அமைச்சர்களையும் கைப்பற்றினால் நார்வீஜிய எதிர்ப்பை முடக்கி விடலாம் என ஜெர்மானிய உத்தியாளர்கள் திட்டமிட்டனர். அதன்படி நார்வே தலைநகர் ஓஸ்லோவில் வைத்து அரசரையும் அமைச்சர்களையும் கைது செய்ய அவர்கள் செய்த முதல் முயற்சி டுரூபாக் கடற்கால்வாய் சண்டையில் ஜெர்மானியக் கடற்படைக்கு ஏற்பட்ட தோல்வியால் நிறைவேறவில்லை. ஏழாம் ஹாக்கோனும், நார்வே அரசும் ஓஸ்லோவைக் காலி செய்து விட்டு பத்திரமாக வெளியேறினர். அவர்களை வான்வழியாகத் தரையிறங்கிய வான்குடை வீரர்களைக் கொண்டு கைது செய்ய அடுத்த முயற்சி ஏப்ரல் 10ம் தேதி மேற்கொள்ளப்பட்டது. மிட்சுகூகன் என்ற இடத்தில் அரசரும் அமைச்சரவையும் தஞ்சம் புகுந்திருப்பதை அறிந்த ஜெர்மானிய வான்குடை வீரர்கள் அவ்விடத்துக்கு விரைந்தனர். அரசரது பாதுகாவலர்களும், அப்பகுதியிலிருந்த பொதுமக்களும் மிட்சுகூகனுக்கு வரும் சாலையில் ஒரு சாலைத்தடையை ஏற்படுத்தி ஜெர்மானிய வான்குடைப் பிரிவினைத் தடுத்து நிறுத்தினர். அப்போது நிகழ்ந்த சண்டை சில மணிநேரம் நீடித்தது. இதை பயன்படுத்திக் கொண்டு அரசரும் நார்வே அமைச்சரவையும் தப்பி விட்டனர். தங்கள் முயற்சி தோல்வியடைந்ததை உணர்ந்த ஜெர்மானியர்கள் பின்வாங்கினர்.  
நார்வே போர்த்தொடரில் இது ஒரு சிறு மோதலாக இருந்தாலும், இதன் விளைவாக நார்வே அரசு ஜெர்மானியர் பிடியிலிருந்து தப்பியதால் முக்கியத்துவம் வாய்ந்ததாகக் கருதப்படுகிறது. மேலும் ஜெர்மானியப் படையெடுப்பால் நிலைகுலைந்து போயிருந்த நார்வே மக்களின் மன உறுதிக்கு இவ்வெற்றி ஊக்கமளித்தது.
# பேறுபெற்றோர்

, 1886-1896.]]
கிறித்தவத்தில் **பேறுபெற்றோர்** என்பது மத்தேயு நற்செய்தியில் உள்ள மலைப்பொழிவில் இடம் பெரும் எட்டு வகையான பேறுகளை பெறுவோரை குறிக்கும். இவற்றுள் நான்கு பேறுகள் லூக்கா நற்செய்தியில் உள்ள சமவெளிப் பொழிவிலும் இடம் பெறுகின்றன. மீதம் உள்ள நான்கு ஆசிகளும், இன் நற்செய்தியில் பரிசேயருக்கான சாபங்களாக இடம்பெறுகின்றன.  
ஆக்ஸ்போர்டு கிறித்தவ திருச்சபைகளுக்கான அகராதியின் படி (The Oxford dictionary of the Christian church), லூக்கா நற்செய்தியில் உள்ள பேறுகள் வெளிபடையான துன்பங்களை படுவோருக்கு கிடைக்கும் பேறுகளாகவும், மத்தேயு நற்செய்தியில் உள்ளவை ஆன்மீக துன்பங்களுக்கான பேறுகளையும் குறிப்பதாகவும் கொள்ளப்படுகின்றது.
# பேறுபெற்றோர்

## உள்ளடக்கம்

மத்தேயு நற்செய்தி 5:3-10
:3 ' ஏழையரின் உள்ளத்தோர் பேறுபெற்றோர்; ஏனெனில் விண்ணரசு அவர்களுக்கு உரியது.
:4 துயருறுவோர் பேறுபெற்றோர்; ஏனெனில் அவர்கள் ஆறுதல் பெறுவர்.
:5 கனிவுடையோர் பேறுபெற்றோர்; ஏனெனில் அவர்கள் நாட்டை உரிமைச் சொத்தாக்கிக் கொள்வர்.
:6 நீதி நிலைநாட்டும் வேட்கை கொண்டோர் பேறுபெற்றோர்; ஏனெனில் அவர்கள் நிறைவு பெறுவர்.
:7 இரக்கமுடையோர் பேறுபெற்றோர்; ஏனெனில் அவர்கள் இரக்கம் பெறுவர்.
:8 தூய்மையான உள்ளத்தோர் பேறுபெற்றோர்; ஏனெனில் அவர்கள் கடவுளைக் காண்பர்.
:9 அமைதி ஏற்படுத்துவோர் பேறுபெற்றோர்; ஏனெனில் அவர்கள் கடவுளின் மக்கள் என அழைக்கப்படுவர்.
:10 நீதியின் பொருட்டுத் துன்புறுத்தப்படுவோர் பேறு பெற்றோர்; ஏனெனில் விண்ணரசு அவர்களுக்குரியது.  
அருகே பேறுபெற்றோர் சொற்பொழிவு இடம்பெற்ற இடத்தில் உள்ள கோவில்]]  
லூக்கா நற்செய்தி 6:20-26
:20'ஏழைகளே, நீங்கள் பேறுபெற்றோர்; ஏனெனில் இறையாட்சி உங்களுக்கு உரியதே.
:21 இப்பொழுது பட்டினியாய் இருப்போரே, நீங்கள் பேறு பெற்றோர்; ஏனெனில் நீங்கள் நிறைவு பெறுவீர்கள். இப்பொழுது அழுதுகொண்டிருப்போரே, நீங்கள் பேறுபெற்றோர்; ஏனெனில் நீங்கள் சிரித்து மகிழ்வீர்கள்.
:22 மானிடமகன் பொருட்டு மக்கள் உங்களை வெறுத்து, ஒதுக்கிவைத்து, நீங்கள் பொல்லாதவர் என்று இகழ்ந்து தள்ளிவிடும்போது நீங்கள் பேறுபெற்றோர்.
:23 அந்நாளில் துள்ளி மகிழ்ந்து கொண்டாடுங்கள்; ஏனெனில் விண்ணுலகில் உங்களுக்குக் கிடைக்கும் கைம்மாறு மிகுதியாகும். அவர்களுடைய மூதாதையரும் இறைவாக்கினருக்கு இவ்வாறே செய்துவந்தனர்.
:24 ஆனால் செல்வர்களே ஐயோ! உங்களுக்குக் கேடு! ஏனெனில் நீங்கள் எல்லாம் அனுபவித்துவிட்டீர்கள்.
:25 இப்போது உண்டு கொழுந்திருப்போரே, ஐயோ! உங்களுக்குக் கேடு! ஏனெனில் பட்டினி கிடப்பீர்கள். இப்போது சிரித்து இன்புறுவோரே, ஐயோ! உங்களுக்குக் கேடு! ஏனெனில் துயருற்று அழுவீர்கள்.
:26 மக்கள் எல்லாரும் உங்களைப் புகழ்ந்து பேசும்போது ஐயோ! உங்களுக்குக் கேடு! ஏனெனில் அவர்களின் மூதாதையரும் போலி இறைவாக்கினருக்கு இவ்வாறே செய்தார்கள்.